Многія студэнты нашага ўніверсітэта разам з пачаткам новага навучальнага года будуць святкаваць яшчэ і наваселле. Чарговы, другі па ліку жылы корпус у мінскай студэнцкай вёсцы прызначаны менавіта для будучых педагогаў! Інтэрнат цалкам падрыхтаваны да сустрэчы сваіх першых жыхароў. Хто ж увайшоў у лік шчасліўчыкаў? З такім пытаннем мы звярнуліся да прарэктара па вучэбнай, выхаваўчай і сацыяльнай рабоце БДПУ Святланы Іванаўны КОПЦЕВАЙ.